Diari Oficial de la Generalitat Valenciana


Sumari del DOGV 9354, del 03-06-2022 (2022/5123)

RESOLUCIÓ d'1 de juny de 2022, del conseller de Sanitat Universal i Salut Pública, per la qual delega competències en la Comissió Mixta de Seguiment convocada mitjançant Resolució de 9 de febrer de 2022, en l'àmbit del contracte de concessió per a la gestió de l'assistència sanitària integral del Departament de Salut de l'entitat Ribera Salut II UTE Llei 18/1982, per a la gestió integral de l'assistència sanitària del Departament de Salut de la Ribera.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9354

Data del DOGV
:   03-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5123


Data del document
:   01-06-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ d'1 de juny de 2022, del conseller de Sanitat Universal i Salut Pública, per la qual delega competències en la Comissió Mixta de Seguiment convocada mitjançant Resolució de 9 de febrer de 2022, en l'àmbit del contracte de concessió per a la gestió de l'assistència sanitària integral del Departament de Salut de l'entitat Ribera Salut II UTE Llei 18/1982, per a la gestió integral de l'assistència sanitària del Departament de Salut de la Ribera. [2022/5123]  
  
  
Amb data 31 de març de 2003, la Conselleria de Sanitat va subscriure contracte de gestió de servei públic per concessió amb l'entitat Ribera Salut II UTE Llei 18/1982, per a la gestió integral de l'assistència sanitària del Departament de Salut de la Ribera (expedient de contractació núm. 86/2003).  
L'objecte del contracte és la gestió del servei públic en la seua modalitat de concessió de la prestació dels serveis d'atenció sanitària integral en el Departament de Salut de la Ribera  
Aquest contracte preveu la creació d'un òrgan de control, denominat Comissió Mixta de Seguiment, les comeses del qual són, sense perjudici de les facultats pròpies de l'òrgan de contractació, les de seguiment, vigilància i control de l'execució del contracte.  
Tal com indica la clàusula 10 de l'avantprojecte d'explotació i plec de prescripcions tècniques particulars, aquesta comissió mixta de seguiment està presidida pel conseller o persona en qui delegue, i integrada pel sotssecretari per a l'Agència Valenciana de la Salut, el sotssecretari per als recursos de sanitat i els dos directius de major rang del concessionari en l'àrea de Salut núm. 10 o persones en qui deleguen. La composició de la comissió s'actualitzarà d'acord amb la normativa sanitària vigent a cada moment a la Comunitat Valenciana. La citada clàusula estableix que «es nomenarà un secretari amb veu però sense vot».  
  
Amb data 9 de febrer de 2022, la secretària autonòmica de Salut Pública i del Sistema Sanitari Públic, per suplència de la consellera de Sanitat Universal i Salut Pública, en virtut del que es disposa en l'article 7.1 del Reglament orgànic i funcional de la Conselleria de Sanitat Universal i Salut Pública va dictar Resolució convocant sessió de la comissió mixta de seguiment en l'àmbit del contracte núm. 86/2003, per a informar sobre les qüestions que es fixen en l'ordre del dia que s'indicava en la resolució esmentada.  
La Comissió Mixta de Seguiment té previst realitzar la continuació de la sessió celebrada el 2 de març el pròxim 6 de juny de 2022, amb l'ordre del dia que es va establir en la primera sessió.  
L'experiència acumulada pels òrgans directius de la Conselleria sobre les qüestions a les quals fa referència l'Ordre del dia establit aconsella dictar una resolució per la qual es delegue la competència d'aquest conseller com a president de la Comissió Mixta.  
Per tot això, i d'acord amb el que es disposa per l'article 9 de la Llei 40/2015, d'1 d'octubre, de règim jurídic del sector públic i en el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
Primer  
Delegar la competencia per a actuar com a president de la comissió mixta de seguiment convocada mitjançant Resolució de data 9 de febrer de 2022 d'aquest conseller, en el director general de Farmacia i Productes Sanitaris.  
  
Segon  
Aquesta delegació de competència s'entendrà vigent des del mateix día de la seua publicació en el Diari Oficial de la Generalitat Valenciana.  
  
València, 1 de juny de 2022.- El conseller de Sanitat Universal i Salut Pública: Miguel Mínguez Pérez.